OpenLLM-France/wikimedia huggingface dataset:
# Riera de Sant Quintí (Solsonès)

* Per a altres significats, vegeu «Riera de Sant Quintí».
La Riera de Sant Quintí, que fins al seu pas pel costat de l'Ermita de Sant Quintí de Cambrils és denominada el Torrent de Lleu, és un afluent per l'esquerra del Riu Fred que fa tot el seu curs pel terme municipal d'Odèn. Rep les aigües de la Riera de Cal Xinquet.
D'orientació global cap al sud, neix al vessant meridional del Tossal de Cambrils. Després de passar pel Prat de Cordes i travessar la carretera L-401 del Pont d'Espia a Coll de Jou a l'alçada del km 21,8 just després de passar pel costat de la Font del Torrent de Lleu, passa per la vora de l'ermita que li dona nom, rep per l'esquerra la Riera de Cal Xinquet i passa per sota el Camp de Sant Quintí a l'alçada del qual i en passar per la cota dels 900 msnm, entra al PEIN Ribera Salada per l'interior del qual fa els últims 515 m del seu curs. D'altra banda, el tram que va del seu naixement fins a la L-401 forma part del PEIN Serres d'Odèn-Port del Comte. La seva xarxa hidrogràfica, que també transcorre íntegrament pel terme d'Odèn, està constituïda per 15 cursos fluvials la longitud total dels quals suma 10.684 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 42° 9′ 21.62″ N, 1° 24′ 24.91″ E﻿ / ﻿42.1560056°N,1.4069194°E﻿ / 42.1560056; 1.4069194
# Renee Duprel

Renee Duprel (Bellevue, Washington, 1965) va ser una ciclista nord-americana. Va en pista, on va guanya una medalla al Campionat del món de Velocitat.
Va mantenir una forta rivalitat amb la seva compatriota Connie Paraskevin-Young.

## Palmarès

* 1990
** Campiona dels Estats Units en Velocitat
* 1991
** Campiona dels Estats Units en Velocitat

## Referències

* ↑ «Another Cycling Title for Paraskevin-Young». Los Angeles Times, 28-06-1992 [Consulta: 2 juliol 2015].
* ↑ Kelley, Steve «Track Cycling's Cold War Rages». The Seattle Times, 1991 [Consulta: 2 juliol 2015]. Arxivat 3 de juliol 2015 a Wayback Machine.

## Enllaços externs

* Fitxa a sitiodeciclismo.net
* Fitxa a cyclebase.nl
# Rhipsalis trigona

Rhipsalis trigona és una espècie de planta que pertany al gènere Rhipsalis de la família de les cactàcies.

## Descripció

Rhipsalis trigona creix de forma epífita amb tiges penjants molt ramificades. Les úniques tiges ramificades acrotònicament tenen un creixement limitat. Són punxagudes triangulars amb costelles contínues. Les tiges estan una mica torçades, tenen un diàmetre de 8 a 10 mil·límetres i fan fins a 10 centímetres de llarg. Les arèoles de llana tenen sovint pèls.
Al costat de les tiges apareixen les flors de color blanc a lleugerament rosat i amb un diàmetre de fins a 2 centímetres. Els fruits són esfèrics i són de color vermell.

## Distribució

Rhipsalis trigona És comú als estats brasilers de São Paulo, Paraná i Santa Catarina.

## Taxonomia

Rhipsalis trigona va ser descrita per Ludwig Georg Karl Pfeiffer i publicat a Enumeratio Diagnostica Cactearum 133. 1837.

### Etimologia

Rhipsalis : epítet grec que significa "cistelleria"
trigona: epítet llatí que significa "de tres angles, triangular".

### Sinonímia

Lepismium trigonum (Pfeiff.) Backeb.

## Referències

* ↑ «Rhipsalis trigona». Tropicos.org. Missouri Botanical Garden. [Consulta: 16 desembre 2019].
* ↑ A Epítets Botànics

## Enllaços externs

* Dibuix
# Revolució egípcia de 1919

La revolució egípcia de 1919 fou una revolució de tot el país contra l'ocupació britànica d'Egipte i Sudan. Es va dur a terme pels egipcis i sudanesos de diferents àmbits de la vida a conseqüència de l'exili que van ordenar els britànics al líder revolucionari Saad Zaghloul, i altres membres del partit Wafd el 1919. La revolució va portar a Gran Bretanya al reconeixement de la independència d'Egipte el 1922, i la implementació d'una nova constitució el 1923. Gran Bretanya, però, es va negar a reconèixer la sobirania egípcia total sobre Sudan, o de retirar les seves forces de la zona del Canal de Suez, factors que seguiran incidint en les relacions angloegípcies en les dècades anteriors a la revolució egípcia de 1952.
# Roberto Suárez Pier

Roberto Suárez Pier (Oleiros, A Coruña, 16 de febrer de 1995), més conegut com a Róber, és un futbolista professional gallec que juga com a defensa central pel Real Sporting de Gijón.

## Carrera de club

Róber es va formar al planter del Deportivo de La Coruña. Va debutar com a sènior amb el Deportivo de La Coruña B el 2012, a la tercera divisió.
Róber va debutar amb el primer equip el 2 de desembre de 2015, jugant com a titular en una victòria per 2–1 a fora contra la UE Llagostera, a la Copa del Rei 2015-16. Va debutar a La Liga el 12 de març de 2016, entrant a la segona part en substitució d'Álex Bergantiños en una derrota per 0–3 a fora contra l'Atlètic de Madrid.
El 6 de juliol de 2016, Róber fou cedit al Llevant UE de la segona divisió, per un any. Va marcar el seu primer gol com a professional el següent 13 de maig, el segon del seu equip, en una victòria per 2–1 a casa contra el Girona FC.
El 2 d'agost 2017, després d'arribar a la promoció a primera, Róber va renovar amb el Dépor fins al 2020 i immediatament retornà cedit per un any al Llevant. El següent 7 de juliol la cessió es va ampliar una temporada més.
El 2 de setembre de 2019, Róber signà contracte permanent per quatre anys amb els Granotes.

## Referències

* ↑ «Róber Pier: «Mucha gente pregunta quién soy después de pedirme una foto»» (en castellà). La Voz de Galicia, 09-01-2016. [Consulta: 29 maig 2016].
* ↑ «Mucho Depor para un Llagostera que no aprovechó sus opciones» (en castellà). Marca, 02-12-2015. [Consulta: 2 desembre 2015].
* ↑ «20 años sí es algo» (en castellà). Marca, 12-03-2016. [Consulta: 29 maig 2016].
* ↑ «Róber jugará cedido en el Levante una temporada» (en castellà). Deportivo de La Coruña, 06-07-2016. [Consulta: 6 juliol 2016].
* ↑ «Róber Pier, cedido al Levante» (en castellà). Marca, 02-08-2017. [Consulta: 2 agost 2017].
* ↑ «Levante UD and the RC Deportivo have reached an agreement for the loan of Róber Pier». Levante UD, 07-07-2018. [Consulta: 11 agost 2018].
* ↑ «Róber Pier se convierte en jugador del Levante UD» (en castellà). Levante UD, 02-09-2019. [Consulta: 3 setembre 2019].

## Enllaços externs

* Róber a BDFutbol
* Róber, Fitxa a Soccerway
# Roberto Suárez Álvarez

Roberto Suárez (Grado, Astúries, 7 d'abril de 1974) és un futbolista asturià, ja retirat, que ocupava la posició de migcampista. Ocasionalment, ha desenvolupat tasques de comentarista esportiu. Va jugar 138 partits a primera divisió, marcant un gol.

## Trajectòria esportiva

Suárez va iniciar-se al planter del Reial Madrid, però no va passar del tercer equip. El 1993, s'incorpora a la disciplina del Reial Oviedo, on després d'uns partits amb el filial de Segona B, debuta a primera divisió. Eixa temporada, la 93/94, Suárez ja jugarà fins a 29 partits de lliga. Al Carlos Tartiere va ser titular tres anys, però la seua aportació va caure la temporada 96/97, i a la següent, tan sols disputà un partit. Per això, al mercat d'hivern marxa al Llevant UE, que baixa a Segona B.
La temporada 98/99, fitxa pel CD Toledo, on recupera la titularitat. A Castella-La Manxa hi roman dues campanyes, quan el seu equip baixa a Segona B. Passa a la UE Lleida, on viu un tercer descens de categoria. Acompanya un any a l'equip català a la categoria de bronze, i a la 2002/2003 juga amb el Cadis CF, on és peça decisiva en l'ascens cadista a Segona Divisió.
Al quadre andalús, Suárez recupera el seu millor nivell des de l'Oviedo. Amb només dues campanyes a Segona, el Cadis viu un nou ascens a la màxima divisió. La 2005/2006 suposa el retorn dels grocs i del mateix Suárez a Primera, però és efímer i baixen eixe mateix any. Suárez llavors deixa el club i passa al Racing Club Portuense, de Segona B, on roman dos anys abans de penjar les botes el 2008.

## Enllaços externs

* Suárez comentarista de Segona B
# Robert J. Bentley

Robert Julian Bentley (Columbiana, Alabama, Estats Units, 3 de febrer de 1943) és un polític i doctor americà, i el 53è i actual Governador d'Alabama. Va assumir la gubernatura el 17 de gener de 2011, després de derrotar a Ron Sparks, el comissari d'Agricultura d'Alabama, en les eleccions governamentals d'Alabama de 2010. Berner va rebre poc més del 58% dels vots de tot l'estat i va guanyar per un marge de 230.000 vots.

## Primers anys, educació, i servei a la Força Aèria

Bentley és un nadiu de Columbiana, Alabama, en el Comtat de Shelby. Els seus pares, Mattie Boyd (nascuda Mattie Vick) i David Hardford Bentley, no van acabar l'escola més enllà de la secundària. Brentley va créixer a Columbiana, on va ser un membre del campionat estatal de 1961, per l'equip de l'Institut del Comtat de Shelby, i es va convertir en president del cos estudiantil a l'institut. Després de graduar-se a l'institut, com el primer de la seva classe, Bentley es va enrolar a la Universitat d'Alabama a Tuscaloosa. A Alabama, Bentley es va llicenciar en química i biologia i es va graduar pel títol de Batxillerat de Ciències en tres anys.
Des de jove, Robert Bentley volia ser físic. Després de graduar-se a la Universitat d'Alabama, va començar els seus estudis a l'Escola d'Alabama de Medicina. Durant el seu primer any a l'escola mèdica, va conèixer a Martha Dianne Jones, de Montgomery. Es van casar el 24 de juliol de 1965. Es va graduar amb el seu títol de metge a 1968 i es va estar intern un any a l'Hospital Metodista de Carraway a Birmingham.
Bentley va allistar a les Forces Aèries dels Estats Units el 1969 com a capità. Va servir com a oficial mèdic en la Base Aèria de Pope a Fayetteville, Carolina del Nord. Va servir també com a comandant interí en un hospital els darrers 90 dies del seu servei.

## Referències

* ↑ Michael Tomberlin «Campaign 2010: Robert Bentley criss-crosses Alabama, focuses on meeting voters in bid to win governor's office» (en anglès). The Birmingham News.
* ↑ The Associated Press «Prepared text of Alabama Gov. Robert Bentley's inauguration speech» (en anglès). al.com.
* ↑ The Associated Press «Robert Bentley wins Alabama governor's race» (en anglès). The Birmingham News.
* ↑ «Robert Bentley for Governor 2010 - Biography» (en anglès). Robertbentley2010.com. Arxivat de l'original el 2010-10-01.
* ↑ «Robert J. Bentley Bio». Consell Empresarial d'Alabama.

## Enllaços externs

* Pàgina oficial del Governador d'Alabama
# Rimuix

Rimush o Rimuix és el nom dels següents personatges:
* Rimuix d'Accad, rei d'Accad
* Rimuix d'Assíria, rei d'Assíria vers 1740-1730 aC
# Rimont e Savèu

Rimon-et-Savel és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 31 habitants.

## Demografia
### Població

El 2007 la població de fet de Rimon-et-Savel era de 31 persones. Hi havia 13 famílies de les quals 9 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 13 eren l'habitatge principal de la família, 12 eren segones residències i 3 estaven desocupats. 26 eren cases i 1 era un apartament. Dels 13 habitatges principals, 12 estaven ocupats pels seus propietaris i 1 estava cedit a títol gratuït; 1 tenia tres cambres, 3 en tenien quatre i 9 en tenien cinc o més. 5 habitatges disposaven pel capbaix d'una plaça de pàrquing. A 5 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rimon-et-Savel el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 17 persones, 12 eren actives i 5 eren inactives. De les 12 persones actives 11 estaven ocupades (7 homes i 4 dones) i 1 aturada (1 home). De les 5 persones inactives 3 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'any 2000 a Rimon-et-Savel hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Rimon-et-Savel a l'INSEE.
* Évolution et structure de la population Fitxa amb el detall de dades de Rimon-et-Savel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Rimont

Rimont és un municipi francès al departament de l'Arieja (regió d'Occitània).
# Rolando Fonseca

Rolando Fonseca (San José, 6 de juny de 1974) fou un futbolista costa-riqueny de la dècada de 2000.
Fou 113 cops internacional amb la selecció de Costa Rica.
Pel que fa a clubs, destacà a Saprissa, Pachuca, Alajuelense i Comunicaciones.

## Referències

* ↑ Passo Alpuin, Luis Fernando. "Rolando Fonseca Jiménez - Century of International Appearances". RSSSF, 6 abril 2011. Consultat el 26 maig 2013.
* ↑ «Rolando Fonseca Jiménez - Century of International Appearances».
* ↑ La Nación. "Nuevo Estadio Nacional: Joya del Deporte Costarricense", p. 30. 15 març 2011. Consultat el 26 maig 2013.
* ↑ Rodríguez, José Luis. "Rolando Fonseca ya tiene 22 títulos" Arxivat 2010-12-26 a Wayback Machine.. La Nación, 21 desembre 2010. Consultat el 26 maig 2013.
* ↑ Rolando Fonseca a National-Football-Teams.com (anglès)
# Rumst

Rumst és un municipi belga de la província d'Anvers a la regió de Flandes. Està compost per les seccions de Rumst, Reet i Terhagen. Limita al nord-oest amb Aartselaar, al nord amb Kontich, a l'oest amb Niel i Boom, a l'est amb Duffel, al sud-oest amb Willebroek, al sud amb Mechelen i al sud-est amb Sint-Katelijne-Waver. Hi conflueixen el Dijle, Zenne i Nete per a formar el Rupel, un riu navegable i afluent de l'Escalda.

## Llocs d'interès

* Capella de Llàtzer, segle xv, monument i paisatge llistat

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1.879 | 1.926 | 2.170 | 2.285 | 2.509 | 3.380 | 3.312 | 3.667 | 4.066 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 4.096 | 4.536 | 4.620 | 5.042 | 5.550 | 5.844 | 5.692 | 5.378 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 13.020 | 13.328 | 13.591 | 13.705 | 14.467 | 14.583 | 14.560 | 14.628 |
| Font: NIS |||||||||
# Rockport (Massachusetts)

Rockport és una població dels Estats Units a l'estat de Massachusetts. Segons el cens del 2000 tenia 7.767 habitants.

## Demografia

Segons el cens del 2000, Rockport tenia 7.767 habitants, 3.490 habitatges, i 2.027 famílies. La densitat de població era de 424,2 habitants/km².
Dels 3.490 habitatges en un 24,4% hi vivien nens de menys de 18 anys, en un 48% hi vivien parelles casades, en un 0% dones solteres, i en un 41,9% no eren unitats familiars. En el 36,3% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,3% tenia menys de 18 anys, un 4,4% entre 18 i 24, un 24,5% entre 25 i 44, un 29,6% de 45 a 60 i un 20,2% 65 anys o més.
L'edat mediana era de 45 anys. Per cada 100 dones de 18 o més anys hi havia 79,9 homes.
La renda mediana per habitatge era de 50.661 $ i la renda mediana per família de 69.263$. Els homes tenien una renda mediana de 46.131 $ mentre que les dones 36.458$. La renda per capita de la població era de 29.294$. Entorn del 2,5% de les famílies i el 3,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Rockport». American Fact Finder. Oficina del Cens dels Estats Units, 12-01-2010.
# Rockstar Energy Drink

Rockstar Energy Drink és una de les begudes energètiques creada el 2001, fundada per Russell Weiner, amb una barreja especial de guaranà, ginseng i ginkgo. No és recomanable a nens menors de 14 anys amb una vida sense fer esport ni a gent addicta a la cafeïna. Es ven als Estats Units, Canadà, Regne Unit, Irlanda, Alemanya, Espanya, Japó, Hong Kong, Austràlia, Mèxic, Malta, Nova Zelanda, Països Baixos i Finlàndia.

## Referències

* http://www.rockstarenergy.es/product.php?pdt=1 Arxivat 2012-06-21 a Wayback Machine.
# Rocks and Diamonds

Rocks'n'Diamonds és un videojoc de trencaclosques disponible des del 1995, i que es descriu com un clon de Boulder Dash, Supaplex, Emerald Mine o Sokoban. És un videojoc de programari lliure creat per Artsoft Entertainment i dissenyat per Holger Schemel. Va ser un dels primers videojocs disponibles del Linux, però també funciona sota MS-DOS, Windows, Unix i Mac OS X. La versió de DOS està basada en el codi de Guido Schulz. Hi ha actualment més de 50.000 nivells disponibles en les diferents pàgines web d'Internet.

## Vegeu també

* Boulder Dash
* Supaplex
* Emerald Mine
* Sokoban

## Referències

* ↑ "Llegiu-me" de canvis de les versions inicials del Rocks'n'Diamonds Recuperat el 7 de maig del 2008.
* ↑ Està en el paquet d'instal·lació del SUSE Linux.

## Enllaços externs

* (anglès) Artsoft Entertainment - Rocks'n'Diamonds Web oficial
* (anglès) Fòrum oficial
* (anglès) El videojoc a MobyGames
* (anglès) Anàlisi completa Arxivat 2008-07-15 a Wayback Machine.
# Roland-Michel de la Galissionère

Roland-Michel de la Galissionère (Rochefort, Regne de França, 1693 - 1756) fou un distingit mariner i botànic francès. Era capità de navili el 1738 i el 1745 fou nomenat governador del Canadà, distingint-se per la benevolència amb què exercí les seves funcions. A més fundà un arsenal i unes drassanes i construí una línia de forts des del Canadà a la Louisiana. El 1749 retornà a França i fou nomenat cap d'esquadra i director del dipòsit d'armes i plànols de la marina, organitzant llavors les expedicions científiques de Bory, Chabert i Lacaille. El 1750 fou l'encarregat de la delimitació de les possessions franceses i angleses a l'Acàdia; el 1756 derrotà a Byng enfront de les costes de Menorca, i poc temps després es retirà per efectes d'una malaltia.

## Bibliografia

* Enciclopèdia Espasa Volum núm 29. Pàg. 248 ISBN 84-239-4529-4
# Roland Andersson

Roland Andersson (Malmö, 28 de març de 1950) fou un futbolista suec de la dècada de 1970 i entrenador.
Fou 19 cops internacional amb la selecció de futbol de Suècia amb la qual participà a la Copa del Món de Futbol de 1978.
Pel que fa a clubs, defensà els colors de Malmö FF, Djurgårdens IF.
Va tenir una llarga trajectòria com a entrenador:
* 1983–1985 Malmö FF (futbol base)
* 1985–1987 Al-Ittihad
* 1988–1990 Lunds BK
* 1991–1992 Malmö FF (assistent)
* 1993 Al-Ittihad
* 1994 Malmö FF (assistent)
* 1995–1997 Qatar SC
* 1997–1998 BSC Young Boys
* 1998–1999 Malmö FF
* 2002–2003 Al-Shaab
* 2004–2009 Suècia (assistent)
* 2010 Nigèria (assistent)

## Referències

* ↑ Det svenska fotbollslandslaget 1908–2008 (en swedish). Vällingby: CA Strömberg AB, 2008. ISBN 91-86184-69-5.
* ↑ Passegen Hem
* ↑ Roland Andersson a worldfootball.net
* ↑ Roland Andersson a National-Football-Teams.com (anglès)
* ↑ «Profile at the Swedish football association». Arxivat de l'original el 2009-02-13. [Consulta: 6 setembre 2020].
* ↑ Switzerland - Trainers of First and Second Division Clubs a rsssf
* ↑ «Här är MFF:s nya organisation». Sydsvenskan. Arxivat de l'original el 2010-01-31.
* ↑ «Lagerbäck tar över Nigerias landslag». Sydsvenskan. Arxivat de l'original el 2012-07-15. [Consulta: 6 setembre 2020].
# SNT Motiv

S&T Motiv Co., Ltd (conegut com a S&T Daewoo i antigament Indústries de Precisió Daewoo) és una companyia d'armes i de vehicles de Corea del Sud fundada en 1981. Les seves armes són normalment l'equipament oficial de les tropes del front de l'exèrcit de Corea de Sud.

## Història

Les indústries de “Daewoo Precision Industries Co., Ltd”, van crear un petit sub-apartat de la companyia principal en desembre de 1981 per produir armes curtes que fossin destinades a infanteria. En 1986, la companyia també es va seguir diversificant en diverses parts, com per exemple en construir peces de cotxes i altres automòbils. El desembre de 1992, la companyia va ser integrada i va començar a participar en la borsa de Cores del Sud. Després del col·lapse de Daewoo, i va ser expulsada de la borsa de Corea del Sud en març del mateix any (2002). La majoria de la companyia va ser comprada per S&T Holdings en juny de 2006, i va ser reanomenada com a S&T Daewoo Co., Ltd, en setembre de 2006. En març de 2012, la companyia va ser reanomenada com a S&T Motiv Co., Ltd.

## Armes
### Producció amb llicència

* M1911: pistola semiautomàtica.
* M16. Fusell d'assalt.
* M60: metralladora lleugera.
* M203: llança granades. Un llança granades americà de 40mm.

### Dissenys propis

* Daewoo USAS-12: Escopeta automàtica de combat, de calibre .12.
* Daewoo K1: carrabina automàtic o pistola automàtica, de calibre 5,56×45mm NATO.
* Daewoo K2: fusell d'assalt de calibre 5,56×45mm NATO.
* Daewoo K3: metralladora lleugera de calibre 5,56×45mm NATO
* Daewoo K4: llança granades automàtic, de calibre 40×53mm.
* Daewoo K5: pistola semiautomàtica, de calibre 9×19mm Parabellum
* Daewoo K7: pistola automàtica amb supressor incorporat, de calibre 9×19mm Parabellum.
* Daewoo XK8: prototip de fusell d'assalt de tipus bullpup, de calibre 5,56×45mm NATO.
* Daewoo XK9: prototip de pistola metralladora de calibre 9×19mm Parabellum.
* Daewoo XK10: prototip de pistola metralladora variant directa de la Daewoo XK9, era de calibre 9×19mm Parabellum
* Daewoo K11 fusell d'assalt / llança granades multi arma, podia utilitzar en el fusell d'assalt munició de 5,56×45mm NATO, i en el llançagranades multi arma, utilitzava la munició de 20×30mm)
* Daewoo K12: metralladora lleugera, de calibre 7,62×51mm NATO.
* Daewoo K14: fusell de franc tirador, de calibre 7,62×51mm NATO.

## Referències

* 1 2 «S&T Motiv Co Ltd (064960:Korea SE)». investing.businessweek.wallst.com. Arxivat de l'original el 17 de setembre 2016. [Consulta: 7 maig 2016].
* ↑ «Official S&T Motiv Co., Ltd. brochure, page 5.». S&T Movic Co., Ltd.. Arxivat de l'original el 2012-06-03. [Consulta: 3 juny 2012].
* ↑ Southby-Tailyour, Ewen. Jane's Special Forces Recognition Guide, p. 446.

## Enllaços externs

* S&T Motiv Homepage